ประกาศคณะกรรมการประมงประจำจังหวัดนครนายก เรื่อง กำหนดเขตพื้นที่รักษาพันธุ์สัตว์น้ำ พ.ศ. 2561
ประกาศคณะกรรมการประมงประจำจังหวัดนครนายก
เรื่อง กำหนดเขตพื้นที่รักษาพันธุ์สัตว์น้ำ
พ.ศ.๒๕๖๑
 

โดยที่ที่จับสัตว์น้ำแม่น้ำใน
หน้าวัดโพธิ์แทน บริเวณท้องที่หมู่ที่ ๔ ตำบลโพธิ์แทนอำเภอองครักษ์ จังหวัดนครนายก
เป็นพื้นที่ที่มีความเหมาะสมตามธรรมชาติและเป็นแหล่งที่อยู่อาศัยของสัตว์น้ำจืดนานาชนิด
ซึ่งหากปล่อยให้มีการทำประมงในบริเวณพื้นที่ดังกล่าวต่อไป
จะส่งผลกระทบต่อทรัพยากรสัตว์น้ำในอนาคต จึงสมควรกำหนดมาตรการอนุรักษ์และบริหารจัดการทรัพยากรให้เกิดความสมดุลทางธรรมชาติ
และรักษาทรัพยากรสัตว์น้ำรวมทั้งระบบนิเวศไว้อย่างยั่งยืนตามหลักการป้องกันล่วงหน้าประกอบกับความในมาตรา
๕๖ แห่งพระราชกำหนดการประมงพ.ศ. ๒๕๕๘ บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนด

อาศัยอำนาจตามความในมาตรา
๒๘ วรรคหนึ่ง (๓) ประกอบมาตรา ๕๖ แห่งพระราชกำหนดการประมง พ.ศ. ๒๕๕๘
คณะกรรมการประมงประจำจังหวัดนครนายก
โดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้

ข้อ ๑ ให้ที่จับสัตว์น้ำแม่น้ำใน
หน้าวัดโพธิ์แทน บริเวณท้องที่หมู่ที่ ๔ ตำบลโพธิ์แทน อำเภอองครักษ์
จังหวัดนครนายก ตามแผนที่แสดงแนวเขตบริเวณที่กำหนดแนบท้ายประกาศนี้เป็นเขตพื้นที่รักษาพันธุ์สัตว์น้า

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๒ สิงหาคม พ.ศ. ๒๕๖๑
ณัฐพงศ์
ศิริชนะ
ผู้ว่าราชการจังหวัดนครนายก
ประธานกรรมการประมงประจำจังหวัดนครนายก
[เอกสารแนบท้าย]

๑.
แผนที่ท้ายประกาศคณะกรรมการประมงประจำจังหวัดนครนายก เรื่อง
กำหนดเขตพื้นที่รักษาพันธุ์สัตว์น้ำ พ.ศ.๒๕๖๑

(ดูภาพจากข้อมูลกฎหมาย)
วิวรรธน์/จัดทำ
๒๖ ตุลาคม ๒๕๖๑

นุสรา/ตรวจ
๒๗ ตุลาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๖๑ ง/หน้า ๓๔/๑๘ ตุลาคม ๒๕๖๑